Ο **Μιχάλης Μανιάς** (Ρόδος, 20 Φεβρουαρίου 1990) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τον Γ.Σ Διαγόρα 1905.

Σταδιοδρομία σε συλλόγους
-------------------------

Ξεκίνησε την καριέρα του στην ΑΕ Μοσχάτου και στο Ρουφ. 

### Απόλλων Σμύρνης

Τη σεζόν 2012-13, αγωνίστηκε στον Απόλλωνα Σμύρνης, όπου σκόραρε 18 γκολ. 

### Άρης Θεσσαλονίκης

Τη σεζόν 2013-14, μετακινήθηκε στον Άρη, όπου χρειάστηκε 13 αγώνες για να σκοράρει το πρώτο του γκολ, στην ισοπαλία 2-2 με τον Πανθρακικό. Ολοκλήρωσε τη σεζόν με 7 γκολ και 1 ασίστ σε 33 αγώνες. Θεωρήθηκε ένας από τους καλύτερους παίκτες της ομάδας, σε μια σεζόν όπου η ομάδα κατάφερε να συγκεντρώσει αρκετούς βαθμούς, ώστε να παραμείνει στη Σούπερλιγκ. Στο τέλος της σεζόν αποδεσμεύτηκε, δύο χρόνια νωρίτερα από το τέλος του συμβολαίου του, επειδή ο Άρης υποβιβάστηκε οικειοθελώς στη Γ' Εθνική και ο ίδιος ζήτησε να τερματιστεί το συμβόλαιο του, καθώς ήθελε να συνεχίσει να παίζει στην κορυφαία κατηγορία. 

### ΠΑΣ Γιάννινα

Το καλοκαίρι του 2014, υπέγραψε διετές συμβόλαιο με τον ΠΑΣ Γιάννινα. Σημείωσε το πρώτο του γκολ τη 12η αγωνιστική εναντίον της Νίκης Βόλου, δίνοντας επίσης μία ασίστ. Είχε πολλές καλές επιδόσεις κατά τη διάρκεια του έτους, όπως σκοράροντας εναντίον του ΠΑΟΚ και του Πανθρακικού, καθώς και σκοράροντας το νικητήριο γκολ σε αγώνα εναντίον του Ολυμπιακού. Ο Μανίας θεωρήθηκε παίκτης κλειδί στον ΠΑΣ Γιάννινα, καθώς είχε 9 γκολ και 2 ασίστ σε 34 αγώνες. Ξεκίνησε τη σεζόν 2015-16, ως ο ηγέτης της επίθεσης της ομάδας. Στο τέλος της σεζόν είχε 10 γκολ και 3 ασίστ, προσελκύοντας το ενδιαφέρον της γερμανικής Άουγκσμπουργκ, με το συμβόλαιό του να λήγει στο τέλος της σεζόν.

### Βέστερλο

Στις 8 Ιουνίου 2016, υπέγραψε διετές συμβόλαιο με τη Βέστερλο του Πρωταθλήματος Βελγίου. Στις 13 Αυγούστου 2016, σημείωσε το πρώτο του γκολ με την ομάδα, σε μια εντός έδρας ήττα με 1-2 από την Όιπεν.

### Αστέρας Τρίπολης

Στις 30 Δεκεμβρίου 2016, μετά από μόλις έξι μήνες στη Βέστερλο, αποδεσμεύτηκε από το συμβόλαιο του και επέστρεψε στην Ελλάδα, υπογράφοντας στον Αστέρα Τρίπολης. Στις 4 Ιανουαρίου 2017, έκανε το ντεμπούτο του με τον σύλλογο, στο αρχικό σχήμα, στην εκτός έδρας ήττα με 2-1 εναντίον του πρωταθλητή Ολυμπιακού. Στις 5 Απριλίου 2017, σημείωσε χατ τρικ, συμπεριλαμβανομένου ενός πέναλτι, εναντίον της ΑΕΛ, βοηθώντας τον σύλλογο του να κερδίσει εκτός έδρας με 4-1, στην προσπάθειά για την αποφυγή του υποβιβασμού. Στις 23 Απριλίου 2017, σε έναν κρίσιμο αγώνα εναντίον της Βέροιας, σημείωσε δεύτερο χατ τρικ μέσα σε ένα μήνα, αλλά δεν κατάφερε να βοηθήσει το σύλλογό του να πάρει το θετικό αποτέλεσμα, καθώς ηττήθηκε εκτός έδρας με 4-3. Στις 16 Σεπτεμβρίου 2017, άνοιξε το σκορ, στην ισοπαλία 1-1 εναντίον του πρωταθλητή Ολυμπιακού, το οποίο ήταν το πρώτο του γκολ για τη σεζόν 2017-18. Την 1η Οκτωβρίου 2017, σημείωσε το δεύτερο γκολ στην εντός έδρας νίκη 2-0 επί της ΑΕΚ, η οποία ήταν η πρώτη της σεζόν. Στις 2 Δεκεμβρίου 2017, σκόραρε ένα γκολ και αναδείχθηκε ο Πολυτιμότερος παίκτης του αγώνα, στην εντός έδρας νίκη με 4-0 επί της Κέρκυρας και μια εβδομάδα αργότερα πέτυχε ένα γκολ στη εκτός έδρας νίκη με 3-1 επί του Απόλλωνα Σμύρνης. Στις 14 Ιανουαρίου 2018, σκόραρε στην εντός έδρας νίκη με 3-1 επί της ΑΕΛ. Στις 10 Μαρτίου 2018, ο Μανιάς έβαλε τους φιλοξενούμενους, οι οποίοι κέρδισαν τον περασμένο Σαββατοκύριακο τον ΠΑΟΚ με 3-2, μπροστά στο σκορ στο 69ο λεπτό, στην εκτός έδρας ισοπαλία 1-1 με τον Παναθηναϊκό. Στις 2 Απριλίου άνοιξε το σκορ στην εντός έδρας νίκη με 4-0 επί του Πλατανιά, βοηθώντας τον σύλλογο του, στην προσπάθειά του να κερδίσει ένα εισιτήριο για το Γιουρόπα Λιγκ της επόμενης σεζόν. Στις 22 Απριλίου του 2018, ο Μανιάς σημείωσε ένα γκολ, που σφράγισε την εκτός έδρας νίκη με 3-1 επί της Κέρκυρας, στη μάχη για να κερδίσει το εισιτήριο για το Γιουρόπα Λιγκ, εναντίον της ανταγωνίστριας Ξάνθης. Στις 5 Μαΐου 2018, σε μια άνετη εκτός έδρας νίκη με 2-0 επί του Παναιτωλικού, ο Έλληνας επιθετικός σκόραρε το 12ο γκολ της, όπως αποδείχθηκε για την ομάδα, καταπληκτικής σεζόν, καθώς ο Αστέρας Τρίπολης θα συμμετάσχει στον προκριματικό γύρο του Γιουρόπα Λιγκ της επόμενη σεζόν. 

Στις 22 Σεπτεμβρίου 2018, βοήθησε τον σύλλογο να συγκεντρώσει τους πρώτους βαθμούς της νέας σεζόν (2018-19), αφού νίκησε τον Απόλλωνα Σμύρνης με 2-0 στο γήπεδο Θεοδώρος Κολοκοτρώνης, σημειώνοντας ένα υπέροχο γκολ, ύστερα από ασίστ του Μάρτιν Τόνσο το οποίο ήταν το πρώτο του γκολ για τη σεζόν. Στις 6 Οκτωβρίου 2018, άνοιξε το σκορ στην ισοπαλία 1-1 με τον Παναθηναϊκό. Στις 22 Οκτωβρίου 2018, σκόραρε στην εκτός έδρας ήττα με 3-2 από τον Ατρόμητο. Στις 24 Νοεμβρίου 2018, στο ντεμπούτο του νέου προπονητή Γιώργου Παράσχου, ο Μανιάς σημείωσε ένα γκολ στο τελευταίο λεπτό του αγώνα, σφραγίζοντας μία, ζωτικής σημασίας, εντός έδρας νίκη με 2-0, στην προσπάθεια του συλλόγου για την αποφυγή του υποβιβασμού.

### Πόγκον Στσέτσιν

Στις 17 Μαΐου 2019, υπέγραψε συμβόλαιο με την Πόγκον Στσέτσιν της Εκστρακλάσα.

### Ανόρθωση

Στις 19 Αυγούστου 2020, ο Μανιάς υπέγραψε συμβόλαιο με την Ανόρθωση.

Διεθνής σταδιοδρομία
--------------------

Στις 15 Μαΐου 2018, έκανε το ντεμπούτο του με την Εθνική Ελλάδας, στη φιλική ήττα με 2-0 από τη Σαουδική Αραβία.

Στατιστικά σταδιοδρομίας
------------------------

### Με συλλόγους

*Μέχρι τις 14 Ιουνίου 2019.*

| Σύλλογος | Σεζόν | Πρωτάθλημα | Κύπελλο | Ευρώπη | Σύνολο |
| --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Απόλλων Σμύρνης | 2012–13 | Football League | 39 | 18 | 5 | 2 | – | – | 44 | 20 |
| Άρης Θεσσαλονίκης | 2013–14 | Superleague | 31 | 7 | 2 | 0 | – | – | 33 | 7 |
| ΠΑΣ Γιάννινα | 2014–15 | 28 | 8 | 5 | 1 | – | – | 33 | 9 |
| 2015–16 | 28 | 10 | 2 | 0 | – | – | 30 | 10 |
| Σύνολο | 56 | 18 | 7 | 1 | 0 | 0 | 63 | 19 |
| Βέστερλο | 2016–17 | Belgian First Division A | 14 | 2 | 1 | 0 | – | – | 15 | 2 |
| Αστέρας Τρίπολης | 2016–17 | Superleague | 18 | 10 | 1 | 0 | – | – | 19 | 10 |
| 2017–18 | 28 | 12 | 3 | 0 | – | – | 31 | 12 |
| 2018–19 | 28 | 4 | 4 | 1 | 2 | 0 | 20 | 5 |
| Πόγκον Στσέτσιν | 2019-20 | Ekstraklasa | - | - | - | - | – | – | - | - |  |
|  | Σύνολο | **74** | **26** | **8** | **1** | **2** | **0** | **70** | **27** |
| Σύνολο σταδιοδρομίας | 214 | 71 | 23 | 4 | 2 | 0 | 239 | 75 |

Παραπομπές
----------

1. ↑  «Ανακοίνωσε Μανιά ο ΠΑΣ Γιάννινα». zougla.gr. 4 Αυγούστου 2014.
2. ↑  «Manias on Augsburg radar». www.sdna.gr. 21 Απριλίου 2016.
3. ↑  «Στην Βέστερλο ο Μανιάς». www.sport24.gr. 8 Ιουνίου 2016.
4. ↑   Westerlo vs Eupen 1-2
5. ↑  «CLUBNIEUWS. Anderlecht-target drie weken out, Gedoz legt medische testen af» (στα ολλανδικά). *Het Nieuwsblad*. 30 December 2016.. Ανακτήθηκε στις 7 April 2017.
6. ↑  «Λάρισα-Αστέρας Τρίπολης 1–4: Καταιγίδα σωτηρίας για Αστέρα, έμπλεξε η ΑΕΛ!». www.protothema.gr. 5 Απριλίου 2017.
7. ↑  «Ολυμπιακός – Αστέρας Τρίπολης 1–1». www.gazzetta.gr. 16 Σεπτεμβρίου 2017.
8. ↑  «Ο Αστέρας έστησε "μπλόκο" στην ΑΕΚ, 2–0 στην Τρίπολη». www.sport24.gr. 1 Οκτωβρίου 2017.
9. ↑  «Πανεύκολα ο Αστέρας 4-0 τη Κέρκυρα». www.sport24.gr. 2 Δεκεμβρίου 2017.
10. ↑  «Ασταμάτητος ο Αστέρας, 3-1 τον Απόλλωνα Σμύρνης». www.sport24.gr. 10 Δεκεμβρίου 2017.
11. ↑  «Αστέρας Τρίπολης-Λάρισα 3-1: Ο Μανιάς τα έβαλε, ο Αθανασιάδης τα... έβγαλε κι ο Αστέρας νίκησε». www.protothema.gr. 14 Ιανουαρίου 2018.
12. ↑  «"Χ"αμένοι και οι δυο, 1-1 ο Παναθηναϊκός με τον Αστέρα». www.sport24.gr. 10 Μαρτίου 2018.
13. ↑  «"Ντόρτια" στον Πλατανιά και πεντάδα ο Αστέρας». www.sport24.gr. 2 Απριλίου 2018.
14. ↑  «Κέρκυρα-Αστέρας Τρίπολης 1-3: Σάλπαρε για… Ευρώπη!». www.onsports.gr. 22 Απριλίου 2018.
15. ↑  «Αστέρας Τρίπολης-Απόλλων Σμύρνης 2-0». www.gazzetta.gr. 22 Σεπτεμβρίου 2018.
16. ↑  «Αστέρας-Παναθηναϊκός 1-1: Αήττητος στο 91' με εύστοχο πέναλτι του Μακέντα». www.sport24.gr. 6 Οκτωβρίου 2018.
17. ↑  «Ατρόμητος - Αστέρας 3-2: Πάλι στην κορυφή οι Περιστεριώτες». www.sport24.gr. 22 Οκτωβρίου 2018.
18. ↑  «Αστέρας Τρίπολης – Λάρισα 2-0». www.to10.gr. 25 Νοεμβρίου 2018.
19. ↑  «Ανακοίνωσε Μανιά η Πογκόν Στσέτσιν». *sportsroom.gr*. 17 Μαΐου 2019.
20. ↑
21. ↑  «Saudi Arabia vs Greece 2-0». www.skysports.com. 15 Μαΐου 2018.

Εξωτερικοί σύνδεσμοι
--------------------

* Προφίλ στο Scoresway.com
* Προφίλ στο Myplayer.gr
* Προφίλ στο Transfermarkt.com